Λουτρόπολη Θερμής Λέσβου

Η Λουτρόπολη Θερμής είναι οικισμός του Βορείου Αιγαίου στην Περιφερειακή Ενότητα Λέσβου.

Γενικά στοιχεία
Η Λουτρόπολη Θερμής βρίσκεται στο ανατολικό τμήμα της Λέσβου και προς τα παραλία του, σε υψόμετρο 70 μέτρα ενώ απέχει περίπου 12 χλμ. βορειοδυτικά από τη Μυτιλήνη. Η ευρύτερη περιοχή έχει μακραίωνη ιστορία αφού αποτελεί προϊστορική τοποθεσία (Αρχαία Θερμή) και πήρε το όνομά της από τις θερμές πηγές που αναβλύζουν εκεί για αιώνες. Την περίοδο της Τουρκοκρατίας  ονομαζόταν Σαρίλιτζα λέξη που προέρχεται από το "σαρί", (σημαίνει κίτρινο χρώμα) και "λίτζα", (σημαίνει χλιαρό θεραπευτικό νερό, ιαματική πηγή).

 Αξιοθέατα 
εναλλ.=Ο προϊστορικός οικισμός στη Θερμή.|αριστερά|μικρογραφία|Ο προϊστορικός οικισμός στη Θερμή.

 Αρχαιολογικός χώρος Θερμής 
Ο χώρος, ο οποίος είναι δίπλα στους Πύργους Θερμής, αποτελεί σημαντική προϊστορική θέση, όπου αναπτύχθηκε ένας μεγάλος παράκτιος οικισμός σε πέντε φάσεις από το 3200 π.Χ. μέχρι το 2400 π.Χ. Ήταν αστικό κέντρο με οικοδομικά τετράγωνα και λιθόστρωτους δρόμους. Αρχικά ήταν ανοχύρωτη, αλλά από φόβο επιθέσεων λαών της Μικράς Ασίας, οχυρώθηκε. Η τεχνοτροπία στην κατασκευή και στη διακόσμηση των αγγείων είναι ίδια μέχρι τους αρχαϊκούς χρόνους.  

Ανακαλύφθηκε και ανασκάφηκε μεταξύ 1929 και 1933 από τη Βρετανική Σχολή στην Αθήνα υπό τη διεύθυνση της αρχαιολόγου Winifred Lamb. Η μελέτη αποκάλυψε μια σημαντική πόλη της Πρώιμης Εποχής του Χαλκού (3200–2400 π.Χ.) με πέντε διαδοχικά στρώματα (φάσεις Fermi I–V) καθώς και οικιστικά κατάλοιπα της Μέσης και Ύστερης Εποχής του Χαλκού (2000–1300 π.Χ.). Μετά την ολοκλήρωση των ανασκαφών, η τοποθεσία έκλεισε για την προστασία των υπολειμμάτων και παρέμεινε ουσιαστικά απρόσιτη για τους επιστήμονες και άγνωστη στους απλούς επισκέπτες για πολλές δεκαετίες. Το Φέρμι είναι η μόνη προϊστορική τοποθεσία στη Λέσβο που έχει ανασκαφεί συστηματικά.
εναλλ.=Το μοναστήρι του Αγίου Ραφαήλ.|αριστερά|μικρογραφία|Το μοναστήρι του Αγίου Ραφαήλ.

 Ιερά Μονή Αγίου Ραφαήλ 
Το μοναστήρι βρίσκεται σε απόσταση 3 χιλιόμετρα νοτιοδυτικά από το χωριό και έχει κτιστεί στην θέση παλαιοχριστιανικής βασιλικής, λείψανα της οποίας υπάρχουν στην περιοχή (τοιχογραφίες, κόκκινο πλακόστρωτο δάπεδο, η εικόνα του Παντοκράτορα του 14ου αιώνα κ.α.). Η ιστορία της Μονής χωρίζεται σε  τρεις περιόδους: 

 από τον 10ο αιώνα έως το 1235
 από το 1433 έως το 1463 - έτος καταστροφής της από τους Τούρκους, με τελευταίο ηγούμενο τον Άγιο Ραφαήλ
 από το 1962 έως σήμερα. 

Πρόκειται για γυναικεία Μονή, η οποία ανεγέρθηκε και λειτουργεί προς τιμήν του Αγίου Ραφαήλ και αποτελεί ένα από τα σημαντικότερα προσκυνήματα του νησιού.

 Ιαματική Πηγή Θερμής 
Οι λουτρικές εγκαταστάσεις βρίσκονται στην Παραλία Θερμής και η πηγή χαρακτηρίζεται ως Θερμή σιδηρούχος αλιπηγή ενώ σύμφωνα με τον  Γερμανό χημικό Λαντενέρ (που το 1845 επισκέφτηκε τη Λέσβο) τα συστατικά της συντελούν στη θεραπεία των χρόνιων ρευματισμών, αρθρίτιδας και δερματικών παθήσεων. Στις δύο αρχαίες θολωτές δεξαμενές, που βρίσκονται πίσω από το σημερινό υδροθεραπευτήριο, διακρίνεται η διαχρονική ιστορία του χώρου. Η ανάλυση του νερού της ιαματικής πηγής έχει ως εξής:

 Θερμοκρασία 46,9 βαθμοί Κελσίου
 Ραδιενέργεια: 0,8 μονάδες Mache

 Διοικητικά στοιχεία 
Αναφέρεται επίσημα μετά την απελευθέρωση, με την ονομασία Θερμή, το 1918 στο ΦΕΚ 116Α - 28/05/1918 να ορίζεται έδρα της ομώνυμης νεοϊδρυθείσας κοινότητας. Το 1954 με το ΦΕΚ 101Α - 24/05/1954 μετονομάστηκε σε Λουτρόπολις Θερμής. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τον Άγιο Γεώργιο, τη Μονή Αγίου Ραφαήλ και την Παραλία Θερμής αποτελούν την κοινότητα Λουτρόπολης Θερμής που υπάγεται στην Δημοτική Ενότητα Λουτροπόλεως Θερμής του Δήμου Μυτιλήνης. Σύμφωνα με την απογραφή 2021 απογράφησαν 823 κάτοικοι ενώ με αυτήν του 2011 είχε 900 κατοίκους«ΦΕΚ αποτελεσμάτων ΜΟΝΙΜΟΥ πληθυσμού», σελ. 10817 (σελ. 343 του pdf).

 Εξωτερικοί σύνδεσμοι 

 Αρχαιολογικός χώρος Θερμής στους Πύργους Θερμής Λέσβου από την Εφορεία Αρχαιοτήτων Λέσβου.
 Προϊστορικός Οικισμός Θερμής Λέσβου από τον ιστότοπο Αρχαιολογικές Διαδρομές Λέσβου.

Παραπομπές

Κατηγορία:Δήμος Μυτιλήνης
Κατηγορία:Χωριά της περιφερειακής ενότητας Λέσβου